recursal/SuperWikiNEXT-32B huggingface dataset:
**சங்கராச்சாரியார் கோயில்** (*Shankaracharya Temple*) (காஷ்மீரி: शंकराचार्य मंदिर (தேவநாகரி), شنکراچاریہ مندر (Nastaleeq)), இந்தியாவின் ஜம்மு காஷ்மீர் மாநிலத்தின் தலைநகர் ஸ்ரீநகரில் உள்ள தால் ஏரிக் கரையில் உள்ள **சங்கராச்சாரியார் மலையில் 1000 அடி உயரத்தில் அமைந்த, சிவபெருமானுக்கு அர்ப்பணிக்கப்பட்ட கோயிலாகும். இந்துக்கள் இக்கோயிலை** ஜோதிஷ்வரர் கோயில் **என்றும், பௌத்தர்கள் *பாஸ்-பாஹர்* என்றும் அழைப்பர்.**

வரலாறு மற்றும் திருப்பணிகள்
---------------------------

19ஆம் நூற்றாண்டில் சங்கராச்சாரியார் கோயில்
சிவபெருமானுக்கு அர்ப்பணிக்கப்பட்ட இக்கோயில் கி மு 200 ஆண்டுகளுக்கு முந்தையது என கணித்திருந்தாலும், இக் கோயிலின் தற்கால அமைப்பு கி பி 9ஆம் நூற்றாண்டில் கட்டப்பட்டது எனக் கருதப்படுகிறது.
இமயமலையில் உள்ள புனித தலங்களுக்கு ஆதிசங்கரர் சுற்றுப்பயணம் சென்ற போது, ஸ்ரீநகரில் உள்ள இக்கோயிலுக்கும் சென்று சிவலிங்கத்தை தரிசித்துள்ளார். எனவே இக்கோயில் சங்கராச்சாரியார் கோயில் என அழைக்கப்படுகிறது. மேலும் இத்தலத்தை பௌத்தர்களும் புனித தலமாக கருதுகிறார்கள்.
19ஆம் நூற்றாண்டில் சீக்கியப் பேரரசு காலத்தில் இத்தலத்து சிவலிங்கத்தைப் புதுப்பித்துள்ளனர்.

பண்டிதர் ஆனந்த கௌலின் (1924) கூற்றுப் படி, இக்கோயில் காஷ்மீரை ஆண்ட இந்து மன்னர் *சண்டிமன்* என்பவரால், கி மு 2629 – 2564க்கும் இடைப்பட்ட காலத்தில் கட்டப்பட்டதாக அறியப்படுகிறது.
காஷ்மீர மன்னர்கள் *கோபாதித்தியன்* (கி மு 426 – 365) மற்றும் *லலிதாத்தியன்* (கி மு 697 – 734) காலத்தில் இக்கோயிலைத் திருப்பணி செய்துள்ளனர்.

சிக்கந்தர் பட்ஷிகான் எனும் இசுலாமிய மன்னர் இக்கோயிலை இடித்ததாகவும்[], நிலநடுக்கத்தில் சிதைந்த இக்கோயிலின் கூரைகளை ஜெனுலாபீத்தீன் என்பவர் சீரமைத்தாகவும், சீக்கியப் பேரரசின் காஷ்மீர் ஆளுநர் குலாம் மொய்னூதீன் உத்தீன் (1841–46), இக்கோயில் கோபுரத்தை செப்பனிட்டுள்ளனர்.

டோக்ரா வம்ச மன்னர் குலாப் சிங் (1846–1857) காலத்தில், ஆயிரம் அடி உயரமுள்ள இம்மலைக்கோயிலுக்குச் செல்ல படிக்கட்டுகள் கட்டிக் கொடுத்துள்ளார். 1961இல்  துவாரகை மடாதிபதி இக்கோயிலிலின் கருவறையின் முன் ஆதிசங்கரரின் பளிங்குக்கல் சிலையை நிறுவியுள்ளார்.

ஆதிசங்கரர்
----------

ஆதிசங்கரர் பிரம்ம சூத்திரத்திற்கு விளக்க உரை எழுத வேண்டி, அதற்கான மூலச் சுவடிகளை தேடி காஷ்மீரின் சாரதா பீடத்திற்குச் சென்றார். பின்னர் கோபாத்திரி மலையில் உள்ள சிவபெருமானை தரிசித்து, சௌந்தர்ய லகரி எனும் அம்பாள் தோத்திரப் பாடலை இக்கோயிலில் பாடினார்.

மேற்கோள்கள்
-----------

1. ↑  "Shankaracharya lies on top of takht-e-sulaiman or sulaiman hill as reported by Archaeological Survey of India (ASI)". *Faisal Wani*.
2. ↑  "Explore the Beauty of Kashmir".
3. ↑   *Jammu, Kashmir and Ladakh: Tourist Guide*. Akashdeep Publishing House.. பார்த்த நாள்: March 25, 2007. "The Buddhists still regard this temple sacred and call it Pas-Pahar."
4. ↑   *Jammu, Kashmir and Ladakh: Tourist Guide*. Akashdeep Publishing House.. பார்த்த நாள்: March 25, 2007.
5. ↑  "Saundarya lahari in Tamil". 2021-02-10 அன்று மூலம் பரணிடப்பட்டது. 2016-11-18 அன்று பார்க்கப்பட்டது.
6. ↑  Sankara Digvijaya: The Traditional Life of Sri Sankaracharya

வெளி இணைப்புகள்
---------------

விக்கிமீடியா பொதுவகத்தில்,  
 ***Shankaracharya Temple***   
என்பதின் ஊடகங்கள் உள்ளன. 

* சங்கராச்சாரியார் கோயில், காணொளி
* Photograph and details பரணிடப்பட்டது 2012-02-05 at the வந்தவழி இயந்திரம்
* Temples & Shrines in Kashmir
* British Library Online Gallery பரணிடப்பட்டது 2016-03-04 at the வந்தவழி இயந்திரம்
சோனி எரிக்சன் சி905 சோனி 'சி'(சைபர் சொட்) வகையில் உள்ள உயர் நுட்ப கையடக்க தொலைபேசியாகும் அத்துடன் இது முந்திய 'எஸ்'(சனப்சொட்) வகை மற்றும் கே வகை புகைப்படக்கருவியுடன் தொலைபேசிகளை பிரதியிடுவதாக அமைகின்றது. இது சோனி எரிச்சனின் 2008ஆம் ஆண்டிற்கு உரிய சிறந்த தொலைபேசியாக கருதப்படுவதுடன் இது 2008ஆம் ஆண்டு ஐப்பசி 22ஆம் திகதி வெள்ளியிடப்பட்டது. இது கொரியாவிற்கு வெளியில் உற்பத்தி செய்யப்பட்ட முதலாவது 8.1 மெகாபிக்சல் உடன் கூடிய புகைப்பட கருவியுடன் கூடிய கையடக்க தொலைபேசியாகும். அத்துடன் இது உதவி உலக நிலைப்பாடு அமைப்பு , வை-பை ஆகிய செயற்பாடுகளை கொண்டுள்ளது. இதுதான் சோனி எரிச்சனின் முதலாவது டிஎல்என்ஏ மற்றும் ஏற்றி&ற்றி வலை அமைபுடன் வேலை செய்யகூடியதான தொலைபேசியாகும்.

  

செயற்பாடுகள்

  

புகைப்படக்கருவி 

• 8.1 மெகாபிக்சல்(3264x2448)

• 16x எண்முறை விரிவாக்கம்

• அசையும் படம் பிடித்தல்

தொடர்பாடல் 

• ப்ளூடூத்

• வை-பை

• உலக நிலைப்பாடு அமைப்பு

ஒலி

• எம்பித்ரீ /ஏஏசி 

• வானொலி

அமைப்பு

• நான்கு நிறங்களில் உள்ளது(தங்கம்,சில்வர்,கறுப்பு,சிவப்பு)

• 160MB உள் நினைவகம்

வேறு

தன் இச்சையாக திரும்பக்கூடிய திரையை கொண்டுள்ளது
***எல்லைச்சாமி*** (ellaichamy) என்பது 1992 இல் வெளிவந்த இந்தியத் தமிழ் திரைப்படமாகும். இதனை கே. ரங்கராஜ் தயாரித்து , இயக்கியிருந்தார்.. இத்திரைப்படத்தில் சரத்குமார். ரூபினி ஆகியோர் முக்கிய வேடத்தில் நடித்திருந்தனர். இவர்களுடன் நாசர், வெற்றி விக்னேஷ்வர், கௌரி ஆகியோரும் நடித்திருந்தனர். எஸ். ஏ. ராஜ்குமார் இத்திரைப்படத்திற்கு இசையமைத்திருந்தார்.

கதைச்சுருக்கம்
--------------

மைனர் முத்துராசு (நாசர்) கிராமத்துப் பெண்களிடம் தவறுதலாக நடந்து கொள்ளும் பெரும் செல்வந்தர் ஆவார். அருகில் உள்ள கிராமத்தில் வசிக்கும் எல்லைச்சாமி (ஆர். சரத்குமார்) ஒரு துணிச்சலான கிராமத் தலைவர், அவர் கிராமத்தை நன்கு கவனித்து வருகிறார். எல்லைச்சாமியின் சகோதரி (கௌரி) மற்றும் கிராமத்தின் மருத்துவர் (வெற்றி விக்னேஷ்வர்) ஆகியோர் இருவரும் காதலிக்கிறார்கள். ஒரு நாள், காவேரி (ரூபினி) தன்னிடம் தவறுதலாக நடந்து கொண்ட ஒருவரை கண்டுபிடிக்க எல்லைச்சாமியின் கிராமத்திற்கு வருகிறாள், ஆனால் அவர் குற்றவாளியின் முகத்தை பார்க்கவில்லை எனத் தெரிவிக்கிறார். குற்றவாளியை பிடிக்கும் வரை எல்லைச்சாமி எந்த விழாவையும் நடத்தப் போவதில்லையென காவேரியிடம் உறுதியளிக்கிறார். இதற்கிடையில், எல்லைச்சாமியின் சகோதரி கர்ப்பமாகிறாள். அவரது திருமணத்தை சீக்கிரம் முடிக்க வேண்டி எல்லைச்சாமி கவலை கொள்கிறார். பின்னர், தான்தான் அவளிடம் தவறுதலாக நடந்து கொண்டதாக ஒரு பொய் கூறி காவேரியை திருமணம் செய்துகொள்கிறார். அவரது சகோதரியும் அதே நேரத்தில் தன் காதலனை மணக்கிறார். இவ்வாறு பொய் கூறி திருமணம் செய்ததால் எல்லைச்சாமிக்கு பதிலாக கிராம மக்கள் ஒரு புதிய கிராமத் தலைவரை தேர்ந்தெடுக்கின்றனர். இப்போது, காவேரி யாரோ தன்னிடம் தவறுதலாக நடந்து கொண்டதாக பொய் கூறியதாக எல்லைச்சாமியிடம் கூறுகிறாள். காவேரி மைனர் முத்துராசுவின் உறவினர் என்பதும், முத்துராசு அவளை திருமணம் செய்ய கட்டாயப்படுத்தியதனால் அவள் மறுத்துவிட்டு எல்லைச்சாமியின் கிராமத்திற்கு ஓடிவரும் வழியில், அவரது சகோதரி காவேரியை சந்திக்க , அவர்தான் இந்த யோசனையை அவளிடம் தெரிவித்ததாகவும் எல்லைச்சாமிக்கு பிறகு தெரிய வருகிறது.

நடிகர்கள்
---------

* சரத்குமார் .. எல்லைச்சாமி
* ரூபினி ... காவேரி
* நாசர் (நடிகர்) .. மைனர்
* வெற்றி விக்னேஷ்வர்
* கௌரி
* ஆர். சுந்தர்ராஜன்
* செந்தில்
* கோவை சரளா ... சாவித்திரி
* எம். ஆர். கிருஷ்ணமூர்த்தி .பஞ்சாங்கம்
* பொன்னம்பலம்- மலையாண்டி

ஒலித்தொகுப்பு
-------------

இசையமைப்பாளர் எஸ். ஏ. ராஜ்குமார். 1992இல் இதன் பாடல் வெளியிடப்பட்டது, 6 பாடல்களை புலமைப்பித்தன் மற்றும் எஸ். ஏ. ராஜ்குமார் எழுதியுள்ளனர்

| எண் | பாடல் | பாடியோர் | காலம் |
| --- | --- | --- | --- |
| 1 | "ஏ சாமி எல்லைச்சாமி" | மலேசியா வாசுதேவன், சித்ரா | 4:38 |
| 2 | "நானா நானா" | மனோ, சித்ரா | 4:12 |
| 3 | "ஒத்தக்கல் மூக்குபட்டு" | எஸ். ஏ. ராஜ்குமார், மலேசியா வாசுதேவன் | 3:50 |
| 4 | "ரோசாவே ரோசாவே" | மலேசியா வாசுதேவன், சித்ரா | 4:13 |
| 5 | ஊமை குயில் ஒன்று" | ஜெயச்சந்திரன் | 4:43 |
| 6 | "ஜனக்கு ஜனக்கு" | எஸ். ஏ. ராஜ்குமார், அனிதா ரெட்டி | 3:52 |

ஆதாரங்கள்
---------

1. ↑  "MixRadio — Ellaichami by S.A. Rajkumar". mixrad.io. 19 February 2015 அன்று மூலம் பரணிடப்பட்டது. 2015-02-19 அன்று பார்க்கப்பட்டது.
2. ↑  "Ellaichami (Original Motion Picture Soundtrack) - EP — S.A. Rajkumar". itunes.apple.com. 4 மார்ச்சு 2015 அன்று மூலம் பரணிடப்பட்டது. 19 பிப்ரவரி 2015 அன்று பார்க்கப்பட்டது.
**மரிய இருதயம்** இந்திய கேரம் விளையாட்டு வீரர் ஆவார். 1956-ம் ஆண்டு சென்னையில் பிறந்த இவர் 2 முறை உலக கேரம் விளையாட்டு போட்டியிலும், 9 முறை தேசிய கேரம் விளையாட்டுப் போட்டியிலும் வெற்றியாளராக வாகை சூடியவர். கேரம் விளையாட்டில் இவரது பங்களிப்பைப் பாராட்டி இந்திய அரசு 1997-ம் ஆண்டு இவருக்கு இந்தியாவின் மிக உயரிய விளையாட்டு வீரர்களுக்கான விருதான அருச்சுனா விருது வழங்கியுள்ளது. 2014-ம் ஆண்டு வரையான இந்திய வரலாற்றில், கேரம் விளையாட்டுக்காக அர்ஜுனா விருதைப் பெற்ற ஒரே விளையாட்டு வீரர்..

வாழ்க்கை
--------

இவரது பெற்றோர் ஒய்.அந்தோணி சைமன், ஆரோக்கியமேரி. படித்தது பத்தாம் வகுப்புவரை. இந்தியன் ஏர்லைன்ஸ்சில் துணை மேலாளராக பதவி. இரண்டு மகன்கள்.

விளையாட்டு
----------

இவர் கேரம் விளையாடத் தொடங்கிய இரண்டாவது ஆண்டில், பள்ளி மாணவர்களில் சிறந்த விளையாட்டு வீரருக்கான பத்திரிக்கையாளர் சங்க விருதுகிடைத்தது. 1991ஆம் ஆண்டு தில்லியில் நடைபெற்ற உலக வாகையர் போட்டியில் முதல் முறையாக வாகையர் பட்டம் வென்றார். 1992இல் உலக வாகையர் பட்டம் வென்றதற்காகக் குருநாதன் டிராபி வழங்கி கௌரவித்தது பத்திரிக்கையாளர் சங்கம். 1995ஆம் ஆண்டு கொழும்பில் நடைபெற்ற போட்டியில் இரண்டாவது முறையாக அப் பட்டத்தை வென்னார். 'சார்க் வாகையர்' பட்டப் போட்டியில் கோப்பையை வென்றார். 9 முறை தேசிய வாகையர் பட்டத்தை வென்றார். பிரஞச் ஓப்பன் பட்டம், கேரம் சம்மேளனம் துவக்கப்பட்டு 10ஆம் நிறைவையொட்டி கனடாவில் நடத்தப்பட்ட போட்டியில் வாகையர் பட்டம் வென்றார்.

விருதுகள்
---------

* தமிழ்நாட்டின் தலைசிறந்த விளையாட்டு வீரர் விருது
* அர்ஜுனா விருது (1997)
* ஜெர்மன் கேரம் கூட்டமைப்பின் சிறந்த சர்வதேச விளையாட்டு வீரருக்கான விருது (1998)

மேற்கோள்கள்
-----------

1. ↑  "கேரம் விளையாட்டு வீரர் மரிய இருதயம்". தி இந்து (ஆங்கிலம்). 2009-04-27 அன்று மூலம் பரணிடப்பட்டது. 9 சூலை 2014 அன்று பார்க்கப்பட்டது.
2. ↑  தினமணி தீபாவளி மலர்,1999, பக்கம்116
**மரியம் அல் அசுத்துருலாபி** *(Mariam al-Asturlabi)* அல்லது **அல்-'லிய்லியா பிந்த் அல்-'லிய்லி அல்-அசுத்துருலாபி** (அரபு மொழி: العجلية بنت العجلي الأسطرلابي), ஒரு பத்தாம் நூற்றாண்டு இடைக்கால இசுலாமியப் பெண் வானியலாளர் ஆவார். இவர் இன்றைய வடக்கு சிரியாவான அலெப்போவில் வாழ்ந்த வான்கோளம் உருவாக்குபவர் ஆவார்.

இளமை
----

இவர் வான்கோளம் செய்பவராகிய அல்-'லிய்லி அல்-அசுத்துருலாபியின் மகளாவார். இபின் அல் நாதிம் கூறுகிறபடி, இவர் பாசுதுலசுவிடம் பயில்நிலையாளராக இருந்துள்ளார்.

வாழ்க்கைப்பணி
-------------

அல்-'லிய்லியா கடல், வான் பயணத்துக்கு வழிகாட்டியாக விளங்கும் கருவியாகிய வான்கோளங்களைப் பத்தாம் நூற்றாண்டில் வடிவமைத்து உருவாக்கினார். இவர் கி.பி. 944 முதல் 967 வரையில் ஆட்சிபுரிந்த சாயிப் அல் தாவ்லவால் பணியில் சேர்க்கப்பட்டுள்ளார்.

தகைமைகள்
--------

என்றி ஈ. கோல்ட் 1990 இல் கண்டுபிடித்த முதன்மைப் பட்டைச் சிறுகோள் 7060 அல்-'லிய்லியா இவரது நினைவாகப் பெயரிடப்பட்டுள்ளது. பெயரீட்டுச் சான்று 2016 நவம்பர் 14 இல் வெளியிடப்பட்டது (சி. கோ. சு. 102252).

மேலும் காண்க
------------

* பெண் வானியலாளர்கள் பட்டியல்

மேற்கோள்கள்
-----------

1. 1 2 3  Salim Al-Hassani. "Women's Contribution to Classical Islamic Civilisation: Science, Medicine and Politics". 2016-08-15 அன்று பார்க்கப்பட்டது.
2. 1 2  "7060 Al-'Ijliya (1990 SF11)". *Minor Planet Center*. 21 November 2016 அன்று பார்க்கப்பட்டது.
3. 1 2 3 4  Dodge, Bayard (1970). *The Fihrist of Al-Nadīm: A Tenth-century Survey of Muslim Culture*. Columbia University Press. பக். 671. பன்னாட்டுத் தரப்புத்தக எண்:978-0-231-02925-4.
4. ↑  "How astronomers and instrument-makers in Muslim civilisations expanded our knowledge of the universe | Muslim Women's Council". *www.muslimwomenscouncil.org.uk*. 2016-08-13 அன்று மூலம் பரணிடப்பட்டது. 2016-08-12 அன்று பார்க்கப்பட்டது.
5. ↑  "MPC/MPO/MPS Archive". *Minor Planet Center*. 21 November 2016 அன்று பார்க்கப்பட்டது.

வெளி இணைப்புகள்
---------------

* Astrolabe: the 13th Century iPhone – Daily Sabah
* GPS and its Islamic origins, The Star Online, 3 October 2013
**வணிகச்சுழல்** என்பது, நீண்டகால வளர்ச்சிப் போக்குகள் தொடர்பான பொருளியல் செயற்பாடுகளில் ஏற்படும் ஏற்ற இறக்கங்களைக் குறிக்கிறது. இச் சுழல், மாறிமாறி ஏற்படும் ஒப்பீட்டளவில் விரைவான வளர்ச்சிகளையும், ஒப்பீட்டளவிலான மந்தநிலை அல்லது இறங்குநிலைகளையும் உள்ளடக்கியிருக்கும். இவ்வாறான ஏற்ற இறக்கங்கள் உண்மையான மொத்த உள்நாட்டு உற்பத்தியளவைக் கொண்டு அளக்கப்படுகின்றன. இச் சுழலில் ஏற்படும் பொருளாதார வளர்ச்சிநிலை, மந்தநிலை ஆகியவை தொடர்பான ஏற்ற இறக்கங்கள், ஒரு இயந்திரத்தனமான அல்லது எதிர்வு கூறத்தக்க கால இடைவெளிகளில் ஏற்படுவதில்லை.

வணிகச்சுழல் வகைகள்
------------------

ஒழுங்கான கால இடைவெளிகளில் ஏற்படுவதாகக் கருதப்படும் ஏற்ற இறக்கங்கள் தொடர்பாகப் பல வகையான வணிகச் சுழல்கள் பற்றிய கருத்துக்களை அறிஞர் பலர் முன்வைத்துள்ளனர். முக்கியமான பல வணிகச்சுழல் வகைகள் அவற்றை முன்மொழிந்தவர்களுடைய பெயர்களினாலேயே அழைக்கப்படுகின்றன.

1. கிச்சின் சரக்குச் சுழல் (Kitchin inventory cycle) - 3-5 ஆண்டுகள் - ஜோசப் கிச்சின் என்பவரால் முன்மொழியப்பட்டது.
2. ஜக்ளர் நிலைத்த முதலீட்டுச் சுழல் (Juglar fixed investment cycle) - 7-11 ஆண்டுகள் - கிளமெண்ட் ஜக்ளர் என்பவரால் முன்மொழியப்பட்டது.
3. குஸ்நெட்ஸ் உட்கட்டுமான முதலீட்டுச் சுழல். - 15-25 ஆண்டுகள் - நோபல் பரிசு பெற்ற சிமொன் குஸ்நெட்ஸ் என்பவரால் முன்மொழியப்பட்டது.
4. காண்ட்ராட்டியெவ் அலை - 45-60 ஆண்டுகள் - நிக்கோலாய் காண்ட்ராட்டியெவ் என்பவரால் முன்மொழியப்பட்டது.
5. பொரெஸ்டர் சுழல் - 200 ஆண்டுகள் - ஜே ரைட் பொரெஸ்டர் என்பவரின் பெயரைத் தழுவியது.டொஃப்லர் நாகரிகச் சுழல் - 1000-2000 ஆண்டுகள் - அல்வின் டொஃப்லர் என்பவரின் பெயரைத் தழுவியது.

மரபுசார்ந்த வணிகச்சுழல்கள் தொடர்பான ஆர்வம் இரண்டாம் உலகப் போருக்கு முன்னர் வலுவாக இருந்தது. எனினும், ஒழுங்கான காலச் சுழல்கள் இருப்பதை ஆதரிக்காத தற்கால பருப்பொருளியலின் வளர்ச்சிக்குப் பின்னர், இதன் மேலிருந்த ஆர்வம் குறைந்துவிட்டது.
வணிகக் கண்காட்சியின் ஓவியம், எசியன் நாட்டுப்புற விழா, 1887, லூயி தோசாண்ட் (1826–1887).
**பண்பாட்டு உலகமயமாதல்** அல்லது **கலாச்சார உலகமயமாதல்** (*cultural globalisation*) என்பது சமூகங்களுக்கிடையேயான கலாசார விடயங்களை உலகம் முழுவதும் பரப்பும் மற்றும் விரிவாக்கும் செயற்பாடு ஆகும். இதன் மூலம் உணவு, உடை, பழக்கவழக்கங்கள், விழுமியங்கள், மொழி போன்ற பல்வேறுபட்ட கலாசார அம்சங்கள் புகுத்தப்படுகின்றன. நவீன உலகில் இணைய வசதிகள், பரவலான பண்பாட்டு ஊடகங்கள், சுற்றுலாப் பயணங்கள் மற்றும் இலத்திரனியல் ஊடகங்கள் இளைஞர்களிடையே வேறுபட்ட கலாசார நுகர்விற்கும், பரவல்களுக்கும் உந்துசக்தியாகக் காணப்படுகிறது. இதன் மூலமாக தனிப்பட்டவர்கள் தமது பிராந்திய எல்லைகளைைக் கடந்து சமூகத் தொடர்புகளை மேம்படுத்த வழிவகுக்கின்றது. மறுபுறம் கலாசார உலகமயமாக்கல் கலாசார பல்வகைமைக்கு பாதகமானது என்ற விவாதமும் முன்வைக்கப்படுகிறது. பொதுவாக ஒவ்வொரு நாடும், சமூகமும் தமக்கே உரிய கலாசார பண்புகளைக் கொண்டு காணப்படும். இது "நாட்டுப்புற கலாசாரம்" என்றழைக்கப்படுவதுடன் இவை அந்நாட்டின் அல்லது மக்களின் கடந்தகால மற்றும் தற்கால வாழ்க்கை முறை, அவர்களின் வரலாறு, பண்பாட்டு அம்சங்கள் என்பனவற்றின் பிரதிபலிப்பாகும். பொதுவாக உலகமயமாக்கத்தின் பிரதான செயற்பாட்டாளர்களாக அபிவிருத்தி அடைந்த நாடுகளும் அவர்களின் முகவர்களும் செயற்படுவதனால் பொதுவாக மேலைநாட்டுக் கலாசாரங்களின் தாக்கம் உள்ளூர் கலாசார பழக்கவழக்கங்களுக்கு பெரும் சவாலினை ஏற்படுத்துவதுடன் காலப்போக்கில் கலாசாரங்கள் அழிவடைந்து போகக்கூடிய நிலைமையும் காணப்படுகிறது.

மேற்கோள்கள்
-----------

1. ↑  Manfred Steger; Paul James (academic) (2019). *Gllobalization Matters: Engaging the Global in Unsettled Times*. Cambridge: Cambridge University Press. . ;Aditya, Sarthak (2006). *Transport,Geography, Tribalism*. London: Aditua Publications. .
2. ↑  Manfred B. Steger and Paul James, ‘Ideologies of Globalism’, in Paul James and Manfred B. Steger, eds, Globalization and Culture: Vol. 4, Ideologies of Globalism, Sage Publications, London, 2010. download pdf  Inda, Jonathan; Rosaldo, Renato (2002). "Introduction: A World in Motion". *The Anthropology of Globalization*. Wiley-Blackwell.
3. ↑  அலிகான், எம் (இலங்கை புவியியலாளர் சங்கம்). "பூகோளமயமாக்கம்". *புவியியல் சஞ்சிகை* **1**: 17.
**தலையாலங்கானத்துப் போர்** என்ற போர் சங்ககாலத்தில் நடந்த தலைசிறந்த புகழ்பெற்ற போராகும் இப்போர் நெடுஞ்செழியனுக்கும் ஏழு மன்னர்களுக்கும் இடையில் நடந்தது போரில் நெடுஞ்செழியன் வென்றான்.

தலையாலங்கானம்
-------------

இப்போர் நடைபெற்ற இடமான தலையாலங்கானம் சோழ நாட்டில் தற்கால திருவாரூர் மாவட்டம், குடவாசல் வட்டம் சிமிழி ஊராட்சியிலுள்ள ஒரு கிராமமாகும். பிற்காலத்தில் இது தலையாலங்காடு என்று வழங்கிற்று.

போர்
----

முதிரா இளைஞனான நெடுஞ்செழியனின் பாண்டிய நாட்டைக் கைப்பற்ற இரண்டு பேரரசர்கள்,ஐந்து வேளிர்கள் ஆக எழுவர் சேர்ந்து தாக்கினர். சேரமான் யானைக்கட்சேய் மாந்தரஞ்சேரல் இரும்பொறை, சோழன் கிள்ளிவளவன், வேளிர்களான திதியன், எழினி, எருமையூரன், இளங்கோ வேண்மான், பொருநன் ஆகியோரே இவ்வெழுவர். எதிரிகளைக்கண்டு பாண்டியன் கடுஞ்சினம் கொண்டு வஞ்சினம் கூறுகிறான். இது செய்யாவிட்டால் எனக்கு இன்னது நேரட்டும் என்று பலர் முன் கூறுவது வஞ்சினம்.
நாற்படை நலம் உடையவர் என்று தன்னைத் தானே புகழ்ந்துகொண்டு செருக்கோடு என்னைப்பற்றிச் சிறுசொல் கூறி, என்னோடு போரிடுவோர் எல்லாரையும் ஒன்றாகச் சிதைத்து, என் அடிக்கீழ் நான் கொண்டுவராவிட்டால்,

* என் குடிமக்கள் என்னைக் கொடியன் என்று தூற்றுவார்களாக!

* மாங்குடி மருதனைத் தலைவனாகக் கொண்ட என் புலவர்-சங்கம் என்னைப் பாடாது போகட்டும்!

* என்னைப் பாதுகாப்போர் துன்பம் கொள்ள, இரவலர்களுக்கு வழங்கமுடியாத வறுமை என்னை வந்தடையட்டும்!

என்று கூறி போருக்குப் புறப்படுகிறான். 

இப்போரில் எதிரிப்படைகளை சிதறடித்து எழுவர் முரசுகளோடு வெண்குடைகளையும் நெடுஞ்செழியன் கைப்பற்றினான்.

புகழ்
-----

அப்போரைப் பற்றிப் பாடாத அந்நாளைய புலவர்களே இல்லை எனலாம். அக்கால சிறந்த புலவர்களான நக்கீரரும், மாங்குடி மருதனாரும் முறையே இப்போரின் வெற்றி நாயகனான பாண்டியன் மீது நெடுநல்வாடை, மதுரைக் காஞ்சி ஆகிய பெரும் பாடல்களைப் பாடியுள்ளனர்.

குறிப்புகள்
-----------

1. ↑  கா.அப்பாத்துரை,தென்னாட்டுப் போர்களங்கள்,பக்.127
2. ↑  புறநானூறு,பாடல்.72
3. ↑  அகநானூறு, பாடல்-34
வடக்கு ஆப்பிரிக்கக் களத்தில் ரோம்மல்

| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**சோனென்புளூம் நடவடிக்கை** (*Operation Sunflower*, இடாய்ச்சு: *Unternehmen Sonnenblume*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படை நகர்த்தல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் தோல்வியடையும் நிலையில் இருந்த பாசிச இத்தாலியின் படைகளுக்கு உதவ நாசி ஜெர்மனியின் ஆப்பிரிக்கா கோர் படைப்பிரிவு தளபதி எர்வின் ரோம்மல் தலைமையில் கடல் வழியாக வடக்கு ஆப்பிரிக்காவுக்கு வந்து சேர்ந்தது.

அச்சு நாடுகளில் ஒன்றான இத்தாலி செப்டம்பர் 1940ல் நேச நாடுகளுடன் நட்புறவுடன் இருந்த எகிப்து மீது படையெடுத்தது. இதற்கு பிரிட்டானியப் படைகள் தலைமையிலான நேச நாட்டுப் படைகள் தொடுத்த எதிர்த்தாக்குதலில் இத்தாலி நிலைகுலைந்தது. இத்தாலியின் வடக்கு ஆப்பிரிக்க காலனியாகிய லிபியாவின் பெரும் பகுதிகளை நேச நாட்டுப் படைகள் கைப்பற்றின. இத்தாலியின் சர்வாதிகாரி முசோலினி தனக்கு உதவுமாறு இட்லரிடம் முறையிட்டார். இட்லரும் வடக்கு ஆப்பிரிக்கப் போர்முனையில் இத்தாலிக்கு உதவ ஜெர்மானியப் படைப்பிரிவுகளை அனுப்பினார். பெப்ரவரி 6, 1941ல் இத்தாலியின் நேப்பிள்ஸ் துறைமுகத்திலிருந்து கிளம்பிய ஜெர்மானியப் படைகள் பெப்ரவரி 11ம் தேதி லிபியாவை அடைந்தன. இந்த படை நகர்த்தல் நிகழ்வுக்கு சோனென்புளூம் நடவடிக்கை என்று குறிப்பெயர் இடப்பட்டிருந்தது. இந்நடவடிக்கை மேலும் சில மாதங்கள் நீடித்து கூடுதல் படைப்பிரிவுகள் லிபியாவுக்கு அனுப்பபட்டன. இதில் 5வது இலகுரக டிவிசன், 21வது பான்சர் (கவச) டிவிசன், 15வது கவச டிவிசன் ஆகியவை இடம் பெற்றிருந்தன. ஆப்பிரிக்கா கோர் என்று பெயர் சூட்டப்பட்ட இந்த ஜெர்மானியப் படைக்குத் தளபதியாக புகழ்பெற்ற ஜெர்மானியத் தளபதி ரோம்மல் அனுப்பபட்டார்.
**மரியம் சுல்தானா** *(Mariam Sultana)* ஒரு பாக்கித்தானிய வானியற்பியலாளர் ஆவார்.

இவர் 2912 இல் கராச்சி பல்கலைக்கழகத்தில் நூரிதினோவ் சலோகித்தின் நாசுரிதினோவிச் வழிகாட்டுதலில் வானியற்பியலில் முனைவர் பட்டம் பெற்றார். பாக்கித்தானில் வானியற்பியலில் இவர்தான் முதன்முதலில் முனைவர் பட்டம் ஈட்டியர். இவர் கூட்டு உருது கலை, அறிவியல், தொழில்நுட்பப் பல்கலைக்கழக (FUUAST) உதவிப் பேராசிரியராகப் பணிபுரிகிறார்.

வாழ்க்கை
--------

இவர் பாக்கித்தனிலேயே பெரிய மாநகரமாகிய கராச்சியில் பிறந்து வளர்ந்தவர் ஆவார். இவர் 2004 இல் கராச்சி பல்கலைக்கழகத்தில் பயன்முறை கணிதவியலில் முதுவர் பட்டம் பெற்றவர்..இவர் தன் முனைவர் பட்ட ஆய்வை 2006 இல் சலோகித்தின் நாசுரிதினோவ் வழிகாட்டுதலின்கீழ் தொடங்கினார். இவ வானியற்பியலில் 2012 இல் முனைவர் பட்டத்தைப் பெற்றார். இவர் புறப்பால்வெளி ஆய்வில் ஈடுபடுகிறார். இவர் வலயப் பால்வெளி உருவாக்கத்திலும் நிலைப்பிலும் கவனத்தைக் குவிக்கிறார். Her doctoral thesis was examined by James Binney and Ana Katrin Schenk.

தகைமைகளும் விருதுகளும்
----------------------

இவர் 2015 இல் பாக்கித்தானியக் கொக்கோ கோலா குழும முதன்மை வெற்ரி விருதை வென்றுள்ளார். இவர் பன்னாட்டு ஆய்விதழ்களில் 34 ஆய்வுக் கட்டுரைகளை வெளியிட்டுள்ளார். இவை 64 தடவைகளுக்கு மேல் சான்று காட்டப்பட்டுள்ளன. இவர் முதல் பாக்கித்தானியப் பெண் வானியற்பியலாளர் ஆவார்.

* கூட்டு உருது கலை, அறிவியல், தொழில்நுட்பப் பல்கலைக்கழக (FUUAST) உதவிப் பேராசிரியர்.
* பாக்கித்தான், கராச்சி பல்கலைக்கழகத்தின் கோள் வானியற்பியல் நிறுவன ஆராய்ச்சி இணையுறுப்பினர்.

மேற்கோள்கள்
-----------

1. ↑  "One Doctorate Too Many". *Newsline* (ஆங்கிலம்).
2. 1 2  "Department of Mathematics – FUUAST". *fuuast.edu.pk*.
3. 1 2 3  Siegel, Ethan (3 September 2015). "Throwback Thursday: Pakistan's First Female Astrophysics Ph.D." *Medium* (ஆங்கிலம்).
4. ↑  Siegel, Ethan (3 September 2015). "Throwback Thursday: Pakistan’s First Female Astrophysics Ph.D." (in en). *Medium*. .
5. ↑  "Coca-Cola holds 'S&S Awards'". *Business Recorder*. 4 October 2015.
6. ↑  "Mariam Sultana".
7. ↑  "First Pakistani woman to earn PhD in astrophysics fought red tape". *The Express Tribune*. July 28, 2012.
ஒரு தனிநபரோ, வணிக நிறுவனமோ, அல்லது பிற சட்டப்படியான நபரோ தமது பொருளையோ, சேவையையோ தனது வாடிக்கையாளர்களிடம் தனித்துவமாய் அடையாளப்படுத்தப் பயன்படுத்தும் தனிப்பட்ட சின்னம் அல்லது குறீயிடு **வணிகச்சின்னம்** அல்லது **வர்த்தக்குறி** (*trademark*)எனப்படும். இது ஒருவர் வழங்கும் பொருள் மற்றும் சேவையைப் பிறரிடமிருந்து தனிமைப்படுத்திக் காட்ட உதவும்.

ஒரு வணிகச்சின்னம் என்பது கீழ்கண்ட குறிகளின் மூலம் குறிக்கப்படுகிறது.

* ™ ( பொருளைத் தனித்துவப்படுத்தும் பதிவுசெய்யப்படாத வணிகச்சின்னத்தைக் குறிக்க )

* ℠(சேவையைத் தனித்துவப்படுத்தும் பதிவுசெய்யப்படாத வணிகச்சின்னத்தைக் குறிக்க)

* ® (பதிவிட்ட வணிகச்சின்னத்தைக் குறிக்க )

வணிகச்சின்னம் என்பது பொதுவாக பெயராகவோ, சொல்லாகவோ, சொற்றொடராகவோ, சின்னமாகவோ, இலச்சினையாகவோ, படமாகவோ, வடிவமைப்பாகவோ, அல்லது இவை கலந்தோ அமையப்பெறும். வழக்கமான இவை அல்லாது வண்ணம், மனம், ஓசை போன்றவற்றை அடிப்படையாகக் கொண்ட சில மரபுசாராத வணிகச்சின்னங்களும் உண்டு. எ.கா. - ஏர்டெல் கருப்பாடல் (theme song).

மேலும் பார்க்க
--------------

* அறிவுசார் சொத்துரிமை
* பதிப்புரிமை
* புவிசார் குறியீடு
**கோசலதேசம்**  பாஞ்சாலதேசத்திற்கு தென்கிழக்கிலும், கங்கோத்பத்திதலம், வேதப்பிரயாகை, கொதார சேத்திரம், நேபாளம் இவைகளுக்கு தெற்கிலும், ஆரட்ட, விதேக தேசங்களுக்கு மேற்கிலும், நிசத்தேசத்திற்கு வடக்கிலும், நைமிசாரண்யத்திற்கு வெகுதூரம் கிழக்கிலும் பரவி இருந்த தேசம்.

இருப்பிடம்
----------

இந்த தேசமானது, கங்கை, யமுனை, ஆகிய நதிகளுக்கு மேற்குபாகத்தில் காசுமீரம், காந்தாரம், பர்ப்பரம், வநயு, சிந்து, சௌவீரம், மாளவம், அவந்தி, குந்தி, சூரசேநம், மத்சயம் தேசத்தின் எல்லை வரையிலும், பரவி இருக்கிற தேசம். இது வடகோசலம் என்றும், தென்கோசலம் என்றும் உள்ளது. தென் கோசலத்திற்கு **நைகபருசடம்** என்றும் பெயர் உண்டு.

பருவ நிலை
---------

இமயமலூயின் நடுபாகத்தில் உருவாகும் சரயூநதி, தமசாநதி, கங்காநதி என்னும் இம்மூன்றின் நீர் ஏறிப்போவதற்கு தகுந்த பூமி, குளிர், மழை விடாமல் மாதம் மும்மாரி மழை பெய்துகொண்டே இருக்கும்.

மலை, காடு, மிருகங்கள்
---------------------

இந்த தேசத்தின் தெற்கில் உள்ள ஒரு பெரிய குன்றுக்கு சித்திரகூடமென்றும், கோசல தேசத்தின் நான்குபுறமும், கபிலகிரி,நாரதகிரி, நாதபர்வதம் ஆகிய மலைகளும், சிறிய காடுகளும், அவைகளில் கருங்குரங்கு, பெரிய மலைப்பாம்பு, கரடி, பன்றி, புலி, யானை ஆகிய மிருகங்கள் அதிகமாக இருக்கும். இந்த தேசத்தின் பூமிவளம் மிகவும் நன்மையானபடியால் கொடிய மிருகங்கள் அதிகம் இம்மலைகளில் இல்லை.

நதிகள்
------

இந்த தேசத்தின் வடக்கு எல்லையில் சரயூ நதியும், செழிப்பான பகுதியில் கங்கைநதியுடன் சேருகிறது.

விளைபொருள்
----------

இந்த தேசத்தில் நெல், கோதுமை, கரும்பு முதலியனவும், தாம்பரம், பித்தளை முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களை அம்மக்கள் பயன்படுத்தினர்.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 98-
**தலைவரும் பணியாளரும் உவமை** என்பது இயேசுவின் உவமைகளுள் ஒன்றாகும். புதிய ஏற்பாட்டில் லூக்கா 17:7-10இல் இவ்வுவமை இடம் பெறுகின்றது. ஒருவர் கடவுளின் விறுப்பத்தை பலன் எதிர்பார்காமல் நிறைவேற்ற வேண்டும் என இது எடுத்துரைக்கின்றது.

உவமையின் விவரிப்பு
------------------

லூக்கா நற்செய்தியில் இவ்வுவமை பின்வருமாறு உள்ளது:

>  ' உங்கள் பணியாளர் உழுது விட்டோ மந்தையை மேய்த்துவிட்டோ வயல்வெளியிலிருந்து வரும்போது அவரிடம், ' நீர் உடனே வந்து உணவருந்த அமரும் ' என்று உங்களில் எவராவது சொல்வாரா? மாறாக, ' எனக்கு உணவு ஏற்பாடு செய்யும்; உம் இடையை வரிந்துகட்டிக்கொண்டு, நான் உண்டு குடிக்கும்வரை எனக்குப் பணிவிடை செய்யும்; அதன்பிறகு நீர் உண்டு குடிக்கலாம் ' என்று சொல்வாரல்லவா? தாம் பணித்ததைச் செய்ததற்காக அவர் தம் பணியாளருக்கு நன்றி கூறுவாரோ? அது போலவே, நீங்களும் உங்களுக்குப் பணிக்கப்பட்ட யாவற்றையும் செய்தபின், ' நாங்கள் பயனற்ற பணியாளர்கள்; எங்கள் கடமையைத்தான் செய்தோம் ' எனச் சொல்லுங்கள். '
> 
> 
>  – லூக்கா 17:7-10, பொது மொழிபெயர்ப்பு
> 
>

மேற்கோள்கள்
-----------

1. ↑  Arland J. Hultgren, *The Parables of Jesus: A Commentary*, Eerdmans Publishing, 2002, ISBN 0-8028-6077-X, p. 251.

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |
**சோனி வேகஸ்** (*Sony Vegas*) அல்லது **வேகஸ் புறோ** (V*egas Pro*) என்பது காணொளி/நிகழ்பட தொகுப்பு மென்பொருள் ஆகும். இதனை முதன் முதலில் சோனிக் பௌண்றி (Sonic Foundry) நிறுவனம் வெளியிட்டது. 2003ம் ஆண்டு சோனிக் பௌண்றி நிறுவனமானது சோனி கிரியேட்டிவ் சொப்ட்வேயர் (Sony Creative Software) நிறுவனத்தினால் உள்வாங்கப்பட்டு சோனி வேகஸ் என வெளியிடப்பட்டது. பின்னர் மே 2016 சோனி தனது வேகஸ் உட்பட்ட பெரும்பான்மையான கிரியேட்டிவ் சொப்ட்வேயர் தயாரிப்புக்களை மஜிக்ஸ் (Magix) நிறுவனத்திற்கு விற்றதாக அறிவித்தது. அதன் பின்னரனா வேகஸ் மேம்படுத்தல்கள் மற்றும் ஆதரவு என்பன மஜிக்ஸ் நிறுவனத்தினால் மேற்கொள்ளப்படுகிறது.

  

ஆரம்பத்தில் ஒலி தொகுப்பு மென்பொருளாக உருவாக்கப்பட்ட இது தனது 2ம் பதிப்பிலிருந்து காணொளி தொகுப்பு மென்பொருளாக பரிணாமம் எடுத்தது. அதன் பின்னர் பல புது புது அம்சங்களுடன் வெளியிடப்பட்டது. வேகஸ் புறோ இன் சமீபத்தைய நிலையான பதிப்பு வேகஸ் புறோ 17.0 ஆகும். இது மைக்ரோசாப்ட் விண்டோஸ் இயங்கு தளத்திற்காக உருவாக்கப்பட்ட மென்பொருளாகும்.

சிறப்பம்சங்கள்
--------------

இதில் 4K ஆதரவு, 5.1 ஒலி ஆதரவு, முப்பரிமான (3D) நிகழ்படத்தொகுப்பு, RED கமெரா ஆதரவு, மோஷன் ட்ரகிங், 360° ஆதரவு மற்றும் HDR ஆதரவு என பல நிகழ்ப்பட தொகுப்புகளை செய்யக்கூடியதாக இருப்பது இதன் சிறப்பாகும்.
**காய்கடி (Kaikadi)** என்பது ஒரு நாய் இனமாகும், இது இந்தியாவின் மகாராட்டிர மாநிலத்தில் வாழக்கூடிய நாடோடி மக்கள் பெயரால் அழைக்கப்படுகிறது. காய்கடி நாய்கள்  கால்நடைகளை பாதுகாப்பதில் முன்னணியானவை. மேலும் இவை முயல் போன்றவற்றை வேட்டையாடும் திறமை கொண்டவை. இந்த நாய்கள் கிராமப் பகுதி வீடுகளில்  பரந்த திறந்தவெளியில் காவலுக்கு உகந்தவை.

தோற்றம்
-------

இவை, வெள்ளை பழுப்பு  கருப்பு ஆகிய நிறங்களில் காணப்படுகின்றன. காய்கடி நாய்கள் சிறியவை (சுமார் 40 சென்டிமீட்டர் அல்லது அதைவிட குறைந்தவை) கால்கள் மெல்லியதாக நீண்டு இருக்கும், என்றாலும் கால் தொடைகள் சக்தி வாய்ந்தவை. இவற்றின் வால் நீண்டு இருக்கும். நீண்ட எச்சரிக்கை மிகுந்த காதுகளும், நீண்ட மற்றும் மெல்லிய தலையும், குறுகிய முடியும் உடைய இந்த நாயினம் குறைந்த பராமரிப்பு தேவைப்படுவது ஆகும்.

மேற்கோள்கள்
-----------

1. ↑   *Terrier-centric Dog Training - Dawn Antoniak-Mitchell - Google Books*. Books.google.com.. பார்த்த நாள்: 2014-08-26.
2. 1 2  "Kaikadi". www.differentbreedsofdogs.org. 31 May 2012 அன்று மூலம் பரணிடப்பட்டது. 8 November 2012 அன்று பார்க்கப்பட்டது.

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**கோச் பிகார் அரண்மனை அருங்காட்சியகம்**, இந்தியாவின் வடகிழக்கு மாநிலமான மேற்கு வங்காளத்தில் உள்ளது. கோச் பிகார், திசுட்டா ஆற்றின் கிளை ஆறான தோர்சா ஆற்றங்கரையில் அமைந்துள்ளது. இங்குள்ள மிகவும் குறிப்பிடத்தக்கதான கட்டிடம், கிபி 1887 ஆம் ஆண்டில் அரசர் நிரிப்பேந்திர நாராயனால் (Nripendra Narayan) கட்டப்பட்ட அரண்மனையாகும். இந்த அரண்மனையைப் பேணிப் பாதுகாப்பதற்காக 1982 ஆம் ஆண்டு, இதனை இந்திய தொல்லியல் ஆய்வகம் கையகப்படுத்தியது. இந்த அரண்மனையில் தற்போதுள்ள அருங்காட்சியகம் 2002 ஆம் ஆண்டில் நிறுவப்பட்டது. இந்திய தொல்லியல் ஆய்வகத்தின் கொல்கத்தா வட்டத்தாலும், மாநில அரசாலும் சேகரிக்கப்பட்ட அரும்பொருட்கள் இக் கட்டிடத்தில் உள்ள ஏழு காட்சிக்கூடங்களில் வைக்கப்பட்டுள்ளன. 

முன்னர் தர்பார் மண்டபமாக இருந்த பகுதி இப்போது அருங்காட்சியகத்தில் தலைமைக் கூடமாக உள்ளது. முதலாம் காட்சிக்கூடமான இம்மண்டபத்தில் அரச சின்னம், அரசரின் முடிசூட்டு விழாவைக் காட்டும் ஓவியம், அரச குடும்பத்தினரின் நிழற்படங்கள் என்பவற்றோடு இவ்விடத்திற்கு அண்மையில் உள்ள பல இடங்களில் அகழ்வாய்வுகளின்போது கிடைத்த சில பொருட்களும் வைக்கப்பட்டுள்ளன.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில் பரணிடப்பட்டது 2017-11-18 at the வந்தவழி இயந்திரம்
இப்பட்டியல் நேபாளத் தேசிய துடுப்பாட்ட அணி தலைவர்கள்களாக இருந்தவர்களின் பட்டியலாகும். இதில் ஐசிசி உலக கோப்பை அணி, ஜூனியர் அணி எனப்படும் 19 வயதினர்க்கு உட்பட்ட அணி மற்றும் நேபாளத்தின் ஒரு நாள் போட்டி அணி ஆகியவற்றின் தலைவர்கள் இதில் அடங்குவர்.

ஒரு நாள் சர்வதேசப் போட்டி
-------------------------

நேபாளம் அவர்களது முதல் ஒருநாள் போட்டியை ஆகஸ்ட் 1, 2018 அன்று விளையாடியது. 

| நேபாள சர்வதேச ஒருநாள் கேப்டன்கள் |
| --- |
| எண் | பெயர் | ஆண்டு | போட்டிகள் | வெற்றி | டை | தோல்வி | முடிவில்லை |
| 1 | பாராஸ் காட்கா | 2018-19 | 5 | 2 | 0 | 3 | 0 |
| **மொத்தம்** | **5** | **2** | **0** | **3** | **0** |

டி 20 சர்வதேசப் போட்டி
----------------------

மார்ச் 14, 2014 அன்று நேபாளம் தனது முதல் டி 20 போட்டியில் பங்கேற்றது. 

| நேபாள T20I கேப்டன்கள் |
| --- |
| எண் | பெயர் | ஆண்டு | போட்டி | வெற்றி | டை | தோல்வி | முடிவு இல்லை |
| 1 | பாராஸ் காட்கா | 2014-18 | 12 | 3 | 0 | 8 | 1 |
| **ஒட்டுமொத்த** | **12** | **3** | **0** | **8** | **1** |

ஐசிசி கோப்பை
------------

நேபாளம் 2001 போட்டியில் ஐசிசி கோப்பையில் பங்கேற்றது. 

| நேபாள ஐசிசி டிராபி கேப்டன்ஸ் |
| --- |
| எண் | பெயர் | ஆண்டு | போட்டி | வெற்றி | டை | தோல்வி | முடிவு இல்லை |
| 1 | கணேஷ் தாகுரி | 2001 | 3 | 2 | 0 | 1 | 0 |
| 2 | ஞாநேந்திர மல்லா | 2014 | 1 | 0 | 0 | 1 | 0 |
| 3 | பாராஸ் காட்கா | 2014-2018 | 11 | 3 | 0 | 8 | 0 |
| **ஒட்டுமொத்த** | **15** | **5** | **0** | **10** | ' *0* |

குறிப்புகள்
-----------

1. ↑  ODI Captains
2. ↑  T20I captains

வெளி இணைப்புகள்
---------------

* கிரிக்இன்போ
**சாப்மி** (*Sápmi*) என்பது சாமி மக்களின் பாரம்பரியமான பிரதேசம் ஆகும். இப்பிரதேசம் வடக்கு ஐரோப்பாவில் அமைந்துள்ளது. இது பெனோஸ்காண்டியாவின் வடக்குப் பகுதியையும் உள்ளடக்கியது. இப்பிரதேசம் நோர்வே, சுவீடன், பின்லாந்து, மற்றும் உருசியா ஆகிய நான்கு நாடுகளின் பகுதிகளில் அமைந்துள்ளது. நோர்வேஜிய, சுவீடிய மொழியில் இது "சேம்லாந்து" (*Sameland*) என அழைக்கப்படுகிறது.

சோவியத் ஒன்றியத்தின் வீழ்ச்சி, மற்றும் உலகமயமாக்கலின் அதிகரிப்பு ஆகிய காரணிகளால் நாடுகளுக்கிடையேயான எல்லைகளுக்கு முக்கியத்துவம் குறைந்து, எல்லை-கடந்த கூட்டுறவு சாமி பழங்குடி மக்களிடையேயும், ஏனையோரிடையேயும் முக்கியத்துவம் பெற்றது. சாப்மி பிரதேசத்தில் உருசியர்களும், நோர்வேஜியர்களும் அதிகம் வாழ்கின்றனர். சாமி பழங்குடி மக்கள் 5% மட்டுமே உள்ளனர். எந்த ஒரு அரசியல் கட்சியும் இங்கு பிரிவினை கேட்கவில்லை ஆயினும், அங்குள்ள பழங்குடியினருக்கு கூடுதலான சுயாட்சி வழங்குமாறு பல குழுக்கள் கேட்டு வருகின்றன.

விளையாட்டு
----------

இப்பிரதேசத்திற்கென தனியே ஒரு கால்பந்து அணி உண்டு. சாப்மி கால்பந்து அணி கொனிஃபா எனப்படும் சுயாதீன காற்பந்துக் கழகங்களின் கூட்டமைப்பில் உறுப்புரிமை வகிக்கின்றது. 2014 கொனிஃபா உலகக்கிண்ணப் போட்டியை நடத்தியது. சாப்மி கால்பந்து அணி 2006 வீவா உலகக்கோப்பையை வென்றது. 2008 வீவா உலககோப்பைப் போட்டியை நடத்தியது.

இவற்றையும் பார்க்க
------------------

* நோர்டிக் நாடுகள்
* எசுக்காண்டினாவியா

மேற்கோள்களும் குறிப்புகளும்
---------------------------

1. ↑  We are the Sámi – Fact sheets பரணிடப்பட்டது 2011-07-20 at the வந்தவழி இயந்திரம். Gáldu Resource Centre for the Rights of Indigenous Peoples.
2. ↑  மொத்த 2,000,000 இல் 100,000 மட்டுமே.

வெளி இணைப்புகள்
---------------

* A Norwegian Government report
* Swedish Sami Parliament web page பரணிடப்பட்டது 2007-08-26 at the வந்தவழி இயந்திரம்
காயை மறைத்தல்
காயைக் கவித்தல்
காய்மறை விளையாட்டு சங்ககால மகளிர் விளையாட்டுகளில் ஒன்று. 

அண்மைக்கால விளையாட்டுகளில் கிச்சுக்கிச்சுத் தம்பலம் விளையாட்டைப் போன்றது இது. 

ஆயத்தாரோடு விளையாடிய பெண் ஒருத்தி புன்னைமரக் காயை மணலில் மறைத்து விளையாடியிருக்கிறாள். விளையாடியப்பின்னர் அந்தக் காயை மண்ணுக்குள்ளேயே விட்டுவிட்டு விளையாட்டு ஆயம் சென்றுவிட்டது. மழை பொழிந்ததும் அது முளைத்து வளர்ந்ததாம். அதனைப் பார்த்த வளர்ப்பு அன்னை காயை எடுக்க மறந்து விட்டுவிட்ட தன் மகளுக்கு அந்த புன்னைமுளைக் கன்று 'தங்கை' உறவு என்று கூறிவைத்தாள். தலைவி அதனை நம்பி அன்றுமுதல் அந்தப் புன்னைமுளைக் கன்றை தான் உண்ணும் பாலை ஊற்றி வளர்த்துவந்தாளாம். அவள் பருவம் எய்திய காலத்தில் அவளது காதலன் அவளைத் தழுவ வந்தபோது அந்த புன்னைமரத்தைக் காட்டி "தங்கை பார்க்கிறாள். தழுவாதே" என்றாளாம். 

இந்தச் செய்தியைக் கூறும் பாடலிலிருந்து அவர்கள் அக்காலத்தில் விளையாடிய விளையாட்டை உணர்ந்துகொள்ள முடிகிறது.

அடிக்குறிப்பு
-------------

1. ↑  
விளையாடு ஆயமொடு வெண்மணல் அழுத்தி  

மறந்தனம் துறந்த கால்முளை அகைய  

நெய்பெய் தீம்பால் பெய்து இனிது வளர்த்தது  

நும்மினும் சிறந்தது நுவ்வை ஆகும் என்று  

அன்னை கூறினள் புன்னையது நலனே  

அம்ம நாணுதும் நும்மொடு நகையே - நற்றிணை 172
**கோசல நாடு (Kosala Kingdom)** அல்லது வெறுமனே கோசலை என்பது திரேதா யுகத்தின் புகழ்பெற்ற அரசனான, இராமரின் இராச்சியம் ஆகும். தற்போது உத்தரபிரதேசத்தின் அயோத்தி மாவட்டத்தில் இருக்கும் அயோத்தி அதன் தலைநகராக இருந்தது. இராமரின் மகன்களான இலவன் மற்றும் குசன் இந்த இராச்சியத்தின் சில பகுதிகளைப் பெற்றிருந்தனர். அயோத்தியா என்ற நகரத்திலிருந்து இலவனும், குசாவதி என்ற நகரத்திலிருந்து குசனும் ஆட்சி செய்தனர். கோசலை மன்னர்களின் காலனி மத்திய பிரதேசத்தில் இருந்தது. இது தட்சிண கோசலை என்று அழைக்கப்பட்டது. இராமரின் தாய் கோசலை இந்த இராச்சியத்தைச் சேர்ந்தவர். இராமர் தனது செல்வாக்கை தெற்கு கடலில் அமைந்துள்ள இலங்கைத் தீவு இராச்சியம் வரை நீட்டித்திருந்தார். கிட்கிந்தை என்று அழைக்கப்படும் தென் இராச்சிய வனவாசிகளுடன் ( வானரம் ) நட்பு கொண்டிருந்தார். 

இராமரின் சகோதரர் பரதன், காந்தார இராச்சியத்தை கையகப்படுத்தி அங்கு தக்சசீலம் என்ற நகரத்தை நிறுவினார். பரதனின் தாயார் கைகேயியின் பூர்வீக இராச்சியமான கேகய இராச்சியத்திற்கு அருகில் காந்தாரம் அமைந்துள்ளது. இராமரின் இரண்டாவது சகோதரர் இலட்சுமணன் கங்கை நதிக்கு அருகில் இலட்சுமணபுரம் என்ற நகரத்தை நிறுவினார். இது இப்போது இலக்னோ என்று அழைக்கப்படுகிறது. அவர் வங்க இராச்சியத்தை காலனித்துவப்படுத்தி அங்கு சந்திரகாந்தம் என்ற நகரத்தை நிறுவினார். இராமரின் இளைய சகோதரர் சத்துருக்கன் மது எனின்ற காட்டை அழித்து மதுரா நகரத்தை ஸ்தாபித்தார். பின்னர் இது சூரசேன இராச்சியத்தின் தலைநகராக மாறியது. 

நிசாதா நாட்டு மன்னர் நளனின் நண்பர் ரிதுபர்ணா கோசலையின் ஆட்சியாளராக இருந்தார். துவாபர யுகத்தின் போது கோசலையின் மற்றொரு ஆட்சியாளரான பிரிகத்பாலன் மகாபாரதப் போரில் பங்கேற்று அர்ச்சுனணி மகன் அபிமன்யுவால் கொல்லப்பட்டார். 

1880 ஆம் ஆண்டு விவரிக்கப்பட்ட ஒரு குறிப்பு, வரலாற்றுக்கு முந்தைய அவதத்தில் இராம இராச்சியத்தின் ஐந்து முக்கிய பிரிவுகளில் ஒன்று உத்தர கோசலை; இப்பகுதி பஹ்ரைச், கோண்டா, பஸ்தி மற்றும் கோரக்பூர் உள்ளிட்ட நவீன காக்ரா மாவட்டங்களுடன் தொடர்புடையதாக விவரிக்கப்பட்டது.

மேலும் காண்க
------------

* பண்டைய இந்தியாவின் இராச்சியங்கள்

குறிப்புகள்
-----------

1. ↑  Irwin, Henry Crossly (1880). *The Garden of India. Or, Chapters on Oudh History and Affairs*. London: W. H. Allen. பக். 106. .
**சாபிலா அரவிந்த் நேதம்** (*Chhabila Netam*)(பிறப்பு 22 மே 1948) என்பவர் இந்திய அரசியல்வாதியும் இந்தியத் தேசிய காங்கிரசு கட்சியின் நாடாளுமன்ற உறுப்பினரும் ஆவார். இவர் கான்கேர் தொகுதியின் பதினொராவது மக்களவை உறுப்பினர் ஆவார்.

ஆரம்ப கால வாழ்க்கை
------------------

1948ஆம் ஆண்டு மே 22 ஆம் தேதி பஸ்தார் மாவட்டத்தில் உள்ள பைஸ்முண்டி கிராமத்தில் பிறந்த சாபிலா, உள்ளூர் அரசுப் பள்ளியில் பல்கலைக்கழக நுழைவுத்தேர்வில் வெற்றி பெற்றார்.

தொழில்
------

1996 இந்தியப் பொதுத் தேர்தலின் போது, இந்தியத் தேசிய காங்கிரசு கட்சியின் அரவிந்த் நேதமுக்கு வாய்ப்பு வழங்க மறுத்தது. ஏனெனில் அவாலா ஊழலில் இவரது பெயர் வெளிவந்தது. இவருக்குப் பதிலாக இவரது மனைவி சாபிலாவை அதிகாரப்பூர்வ வேட்பாளராக்கியது காங்கிரசு. இவர் 219,191 வாக்குகள் பெற்று பாரதிய ஜனதா கட்சியின் சோஹன் பொடாயை தோற்கடித்தார். இவர் பட்டியலிடப்பட்ட பழங்குடியினருக்காக ஒதுக்கப்பட்ட காங்கர் தொகுதியில் போட்டியிட்டு நாடாளுமன்ற உறுப்பினரானார். இருப்பினும், நாடாளுமன்றம் ஒன்றரை ஆண்டுகளுக்குள் நன்கு கலைக்கப்பட்டு, மீண்டும் தேர்தல் 1998-ல் நடைபெற்றது. இத்தேர்தலில் சாபிலா போட்டியிடவில்லை. இவர் 1999 இந்திய பொதுத் தேர்தலில் போட்டியிட்டார். ஆனால் 88,191 வாக்குகள் வித்தியாசத்தில் பாரதிய ஜனதா கட்சி வேட்பாளர் பொடாயிடம் தோல்வியுற்றார்.

தனிப்பட்ட வாழ்க்கை
------------------

சாபிலா மே 1969-ல் நேதம் என்பவரை மணந்தார். இவர்களுக்கு நான்கு குழந்தைகள் உள்ளனர். இரண்டு மகன்கள் மற்றும் இரண்டு மகள்கள் ஆவர். இவர்களின் மகள்களில் ஒருவரான ப்ரீத்தி நேதம் 2008 சத்தீஸ்கர் சட்டப் பேரவைத் தேர்தலில் போட்டியிட்டார்.

மேற்கோள்கள்
-----------

1. 1 2 3  "Biographical Sketch: Netam, Smt. Chhabila Arvind". Lok Sabha. 20 November 2017 அன்று பார்க்கப்பட்டது.
2. 1 2  "Congress makes a desperate comeback attempt in Kanker". Rediff.com. 20 September 1999. 20 November 2017 அன்று பார்க்கப்பட்டது.
3. ↑  "Statistical Report on the General Elections, 1996 to the Eleventh Lok Sabha" (PDF). Election Commission of India. p. 235. 21 November 2017 அன்று பார்க்கப்பட்டது.
4. ↑  "12th Lok Sabha had the shortest life-span". Rediff.com. 26 April 1999. 21 November 2017 அன்று பார்க்கப்பட்டது.
5. ↑  "Statistical Report on the General Elections, 1999 to the Thirteenth Lok Sabha" (PDF). Election Commission of India. p. 155. 20 November 2017 அன்று பார்க்கப்பட்டது.
சான் டியாகோ மிருகக்காட்சிசாலையில் சிறைப்பிடிக்கப்பட்ட இறந்த இலை மாண்டிஸ்.
**காய்ந்த இலை கும்பிடுபூச்சி** (*Dead leaf mantis*) என்பது இறந்த இலைகளைப் பிரதிபலிக்கும் பல்வேறு வகையான கும்பிடுபூச்சிகளுக்கு வழங்கப்படும் பொதுவான பெயர் ஆகும். கவர்ச்சியான செல்லப்பிராணிகளாக பிரபலமாக இருப்பதால், *தெரோபிளாட்டிசு* பேரினத்தில் உள்ள சிற்றினங்களைக் குறிக்க இச்சொல் பெரும்பாலும் பயன்படுத்தப்படுகிறது. *தெ. டெசிக்காட்டா* (இராட்சத காய்ந்த இலை கும்பிடுபூச்சி), *தெ.லோபாடா* (தென்கிழக்கு ஆசிய காய்ந்த இலை கும்பிடுபூச்சி) மற்றும் தெ. பிலிப்பீனிகா (பிலிப்பீன்சு காய்ந்த இலை கும்பிடுபூச்சி) இவ்வகையினைச் சார்ந்தவை. பிற பூச்சிகளாக *அகாந்தோப்சு பால்காடேரியா* (தென் அமெரிக்க காய்ந்த இலை கும்பிடுபூச்சி), *அ. பால்காட்டா* (தென் அமெரிக்க காய்ந்த இலை கும்பிடுபூச்சி) உள்ளன. *பிலோக்ரானியா பாரடாக்சா* (பேய் கும்பிடுபூச்சி) மிகவும் பொதுவானது.

 2007-ல் பிரிசுடல் மிருகக்காட்சிசாலையில் முதிர்வடைந்த பெண் *தெரோபிளாடிசு டெசிக்காட்டா*

மேலும் பார்க்கவும்
------------------

 \* புல் கும்பிடுபூச்சி

மேற்கோள்கள்
-----------

1. ↑  Dead Leaf Praying Mantis
2. ↑  Web of Life
3. ↑  Praying Mantises, AKA Mantids (Order Dictyoptera) பரணிடப்பட்டது சூலை 21, 2008 at the வந்தவழி இயந்திரம்
4. ↑  pawsforthoughtpetcentres.co.uk பரணிடப்பட்டது 2008-06-08 at the வந்தவழி இயந்திரம்
5. ↑  PhasmidsinCyberspace.com 2005 பரணிடப்பட்டது சூன் 8, 2008 at the வந்தவழி இயந்திரம்
6. ↑  PrayingMantid.co.uk பரணிடப்பட்டது நவம்பர் 21, 2008 at the வந்தவழி இயந்திரம்
7. ↑  mantispets.com 2012
**கோசுரி பாலங்கள்** (Goshree bridges) என்பது கொச்சி நகரத்தின் பிரதான நிலப்பகுதியை உப்பங்கழிகளின் வடக்கே அமைந்துள்ள தீவுகளுடன் இணைக்கும் பாலங்களின் அமைப்பாகும். இது முளவுக்காடு மற்றும் வல்லர்பாடம் தீவுகளுக்கு முக்கியமான சாலை இணைப்பை வழங்குகிறது. மேலும் மேற்கு தீவான வைப்பீன் தீவை பிரதான நிலப்பகுதியுடன் இணைக்கிறது. பாலங்கள் மரைன் டிரைவின் வடக்கு முனையிலிருந்து உயர் நீதிமன்றத்திற்கும் பச்சலத்திற்கும் இடையில் தொடங்குகின்றன.

 கோசுரி பாலம் எண் 1 எர்ணாகுளத்தை போல்கட்டி தீவுடன் இணைக்கிறது
இந்த பாலங்கள் கேரள அரசால் அமைக்கப்பட்ட கோசுரி தீவு மேம்பாட்டு ஆணையத்தால் கட்டப்பட்டுள்ளன. பாலத்தை ஒட்டியுள்ள மீட்கப்பட்ட நிலத்தின் விற்பனை வருமானத்தால் இந்த கட்டுமானத்திற்கு நிதி வழங்கப்பட்டது.

29 திசம்பர் 2000 அன்று அடிக்கல் நாட்டப்பட்டது. எர்ணாகுளத்திற்கும் போல்கட்டிக்கும் இடையிலான முதல் பிரிவு 29 திசம்பர் 2003 அன்று திறக்கப்பட்டது. போல்கட்டிக்கும் வல்லர்பாடத்திற்கும் இடையிலான பிரிவு 10 பிப்ரவரி 2004 அன்று திறக்கப்பட்டது. கடைசி பிரிவு 17 மார்ச் 2004 அன்று நிறைவடைந்தது மற்றும் முழு பாலமும் சூன் 5 அன்று முறையாக திறக்கப்பட்டது.

போல்கட்டி மற்றும் வல்லர்பாடம் தீவுகளுக்கு சாலை இணைப்பதற்கான ஒரே வழி இந்த பாலமாகும். இது முன்னர் படகு சேவைகளை நம்பியிருந்த வைப்பீன் தீவு மற்றும் வடமேற்கில் உள்ள புறநகர்ப் பகுதிகளுக்கு நகரத்திற்கு நேரடி சாலை இணைப்பையும் வழங்குகிறது. செரியன் வர்கி கட்டுமான நிறுவனம் அதன் கட்டுமானத்தில் ஈடுபட்டது.

முளவுக்காட்டிலிருந்து புதிய கொள்கலன் தேசிய நெடுஞ்சாலை மலபார் , கொச்சி, வடக்கு பறவூர் ஆகியவற்றை பிரதான நிலப்பகுதியுடன் இணைக்கும்.

குறிப்புகள்
-----------

1. ↑  "Opening of Goshree" (PDF). Government of Kerala. 2011-01-04 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "A chronology of Goshree project". Chennai, India: the Hindu. 2004-03-17. Archived from the original on 2004-07-10.. பார்த்த நாள்: 2011-01-04.
3. ↑  "Goshree bridges' inauguration today". Chennai, India: The Hindu. 2004-06-05. Archived from the original on 2004-08-23.. பார்த்த நாள்: 2011-01-04.

விக்கிமீடியா பொதுவகத்தில்,  
 ***கோசுரி பாலங்கள்***   
என்பதின் ஊடகங்கள் உள்ளன.
குகா ஜீ
குகா ஜீ
**சாப்பர் மேளா ( Chhapar Mela )** என்பது சாப்பர் என்னும் கிராமத்தில் ஒவ்வோராண்டும் செப்டம்பர் மாதத்தில் நடக்கும் ஒரு விழா ஆகும். இந்த சாப்பர் கிராமம் இந்திய மாநிலமான பஞ்சாபின் லூதியானா மாவட்டத்தில் உள்ளது. இந்த விழா குக்கார் என்பவரின் நினைவாக நடக்கிறது, இது மால்வா பிராந்தியத்தின் புகழ்வாய்ந்த திருவிழாக்களில் ஒன்று.

இந்த விழாவில் மக்கள் முதன்மையாக சீறும் பாம்பான குகாரை வணங்குகின்றனர். இந்த விழா ஒவ்வோராண்டும் பத்தாஸ் மாதத்தின் நான்காம் நாள் கொண்டாடப்படுகிறது. இந்தவிழாவைத் துவங்கி 150 ஆண்டுகள் ஆகியிருக்கலாம் என நம்பப்படுகிறது. அண்மைக் காலங்களில் இந்த விழாவில் கலந்துகொள்பவர்களின் எண்ணிக்கை பத்து இலட்சம்வரை உயர்ந்துள்ளது.

குகா விழாவைத் தொடரந்து இதே இடத்தில் சிறிய சாப்பர் விழாவும் கொண்டாடப்படுகிறது. விழாவின்போது இங்கு வரும் பக்தர்கள் கரண்டியால் மண்ணை கொத்தி எடுக்கின்றனர் (ஏழு முறை) இவ்வாறு மண்ணை கொத்தி தங்களை பாம்புக் கடியில் இருந்து பாதுகாக்க குகாவை வேண்டி வணங்குகின்றனர். இந்த விழாவில் இசையும், மகிழ்ச்சியும், ஆட்டமும் கொண்டதாக இருக்கும். இந்த விழா கடந்த சில தசாப்தங்களாக ஒரு மகத்தான விழாவாக வளர்ந்துள்ளது.

செவிவழிக் கதைப்படி சாப்பர் கிராமத்தில் இருந்த ஒரு வேளாண் குடும்பத்தில் ஒரு சிறுவனும், பாம்பும் ஒன்றாக பிறந்து, சிறுவனும் பாம்பும் ஒற்றுமையாக இருந்தனர். ஒரு சமயம் சிறுவனின் தாய் குழந்தையை திறந்தவெளியில் கட்டில் மேல் கிடத்திவிட்டு பாம்பு மகனின் பாதுகாப்பில் விட்டுவிட்டு வயலுக்கு சென்றாள். குழந்தை வெயிலால் பாதிக்கப்படக் கூடாது என்ற எண்ணத்தில் பாம்பு குழந்தையின் தலைக்கு மேலே படமெடுத்து நிழல் தந்தபடி இருந்தது. இதை ஒரு வழிப்போக்கர் கண்டு குழந்தையை பாம்பு கடிக்க இருப்பதாக எண்ணி ஒரு குச்சியால் பாம்பை அடித்துக்கொன்றுவிட்டார். பாம்பு இறந்தவுடன் குழந்தையும் இறந்துவிட்டது. இதனால் குடும்பம் துக்கத்தில் ஆழ்ந்தது. ஒரு முதிய சாமியாரின் ஆலோசனையின்பேரில் குடும்பத்தார் இறந்தவர்களின் நினைவாக ஒரு ஆட்டுக் கிடாயை நேர்ந்து விட்டனர் ஆட்டுக் கிடாய் ஒரு குறிப்பிட்ட இடத்தருகே சென்று நின்றது. அந்த இடத்தில்தான் மக்கள் குகா வழிபாட்டையும், விழாவையும் செய்யகின்றனர். மால்வா வட்டார வேளாண் மக்கள் இந்த திருவிழாவின்போது வேளாண்பணிகளை ஒத்திவைத்து விழாவை அங்கீகரித்து சிறப்பாக்குகின்றனர். 

இந்த இடத்தில் மக்கள் கொண்டாடும் இரண்டாவது சிறிய விழாவான சிறிய சாப்ரா விழா குறித்து மக்களிடையே நிலவும் கதை என்னவென்றால் 20 ஆம் நூற்றாண்டின் துவக்கத்தில், இந்தப் பகுதியின் மகாராஜா சாப்ரா விழாவை சில விவசாயிகளின் புகாரை அடுத்து தடை செய்யது கட்டளையிட்டார். இதன் பிறகு மன்னருக்கு சொந்தமான குதிரைகள் மர்மமான முறையில் இறக்கத்தொடங்கின. விழாவை தான் தடைசெய்ததே காரணம் என்பதை மன்னர் உணர்ந்து, பெரிய விழா முடிந்த்தும் அதைத்தொடர்ந்து சிறியசாப்ரா விழாவை நடத்த மன்னர் அறிவித்து அதன்படி செய்தார் அதன்பிறகு எந்த அசம்பாவிதங்களும் நிகழவில்லை.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2009-05-20 அன்று மூலம் பரணிடப்பட்டது. 2016-07-11 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2016-07-11 அன்று பார்க்கப்பட்டது.
4. ↑
5. ↑
**தமிழ் நூல்களை நாட்டுடைமையாக்கல்** என்பது தமிழ்நாட்டில் தமிழ்மொழி வளர்ச்சிக்கும், தமிழ்ச் சமுதாய முன்னேற்றத்துக்கும் பாடுபட்ட சான்றோர்களின் நூல்கள், பொதுவுரிமை ஆக்கப்பட்டு, அவர்தம் மரபுரிமையருக்கு தமிழக அரசு பரிவுத்தொகை வழங்கும் திட்டமாகும். மேலும், இதன்கீழ் வரும் நூல்களைத் தமிழ்நாடு அரசின்கீழ் வரும் தமிழ் வளர்ச்சித்துறை, தமிழ் இணையக்கல்விக் கழகத்தின் வழியே மின்னூல்களாக மாற்றியும் வருகிறது. அந்நூல்களை த. இ. க. க. இணையதளத்தில் கட்டணமின்றி பதிவிறக்கிக் கொள்ளலாம்.

நோக்கம்
-------

தமிழ்மொழி வளர்ச்சி, தமிழ்ச் சமுதாய முன்னேற்றம் ஆகியவற்றை நோக்கமாகக்கொண்டு ஆக்கப்பட்ட நூல்கள் தடையின்றி தமிழ் மக்கள் அனைவரையும் சென்று அடைதல் வேண்டும் என்னும் நோக்கத்துடன் அவை நாட்டுடைமை ஆக்கப்படுகின்றன.

தகுதி
-----

அச்சான்றோர்கள் உருவாக்கிய (1) நூல்களின் எண்ணிக்கை, (2) அவை சமுதாயத்தில் ஏற்படுத்திய தாக்கம், (3) அவற்றின் பெருமை ஆகியவற்றின் அடிப்படையில் பரிவுத்தொகை வழங்குவர். (4) காப்புரிமைச் சட்டப்படி எழுத்தாளர் மறைந்து 60 ஆண்டுகள் கழித்துதான் நாட்டுடைமையாக்கப்பட வேண்டும்.[]

பரிவுத்தொகை வழங்கும் முறை
-------------------------

தமிழக அரசின் தமிழ் வளர்ச்சித் துறையால் நாட்டுடைமையாக்கப்பட்ட நூல்களுக்கான பரிவுத்தொகையைப் பெற அத்தமிழறிஞர்தம் மரபுரிமையாளர்கள் தம் மரபுரிமைச் சான்றிதழை வழங்க வேண்டும்.

மேற்கோள்கள்
-----------

1. ↑
2. ↑   தமிழ் இணையக் கல்விக் கழகத்தின் 2016 ஆம் ஆண்டு வரை மின்வருடல் செய்யப்பட்ட நூல்களின் பட்டியல்

வெளி இணைப்புகள்
---------------

* தமிழகம்.வலை தளத்தில், நாட்டுடைமையாக்கப்பட்ட நூல்கள் பரணிடப்பட்டது 2012-06-20 at the வந்தவழி இயந்திரம்
* தமிழ் இணையக் கல்விக்கழகம்
* கீற்று இணைய இதழ் செய்தி
* தமிழ் ஒன் இந்தியா இணைய இதழ் செய்தி
* நக்கீரன் இணைய இதழ் பரணிடப்பட்டது 2009-06-01 at the வந்தவழி இயந்திரம்
* மாலைசுடர் இதழ் பரணிடப்பட்டது 2014-08-14 at the வந்தவழி இயந்திரம்
* கூட்டாஞ்சோறு வலைவாசல் செய்தி
* அலைகள் வலைவாசல் செய்தி
**வேடல் ஆன்மிக அருங்காட்சியகம்**  என்பது தமிழ்நாட்டின், காஞ்சிபுரம் மாவட்டம், வேடலில் சென்னை-பெங்களூர் தேசிய நெடுஞ்சாலைக்கு அருகில் காஞ்சி சங்கர மடத்தால் அமைக்கப்பட்டுள்ள ஒரு ஆன்மீக அருங்காட்சியகமாகும். இந்த அருங்காட்சியகத்தை அடையாளம் காட்டும்விதமாக தேசிய நெடுஞ்சாலையில் இருந்து பார்த்தால் மிகப் பெரிய சிவன் சிலைவடிவும், அதற்கு இணையாகப் பெரிய நந்தி சிலையும் அருங்காட்சியகத்தின் முகப்பின் அடையாளச் சின்னங்களாக உள்ளன. இதிலிருந்து ஒரு கி.மீ தூரம் உள்ளே சென்றால், இந்த அருங்காட்சியகம் விரிந்து பரந்து காணப்படுகிறது. இதன் உள்ளே மிகப் பெரிய அரங்கில் இராமாயணம், மகாபாரதம், ஸ்ரீமத் பாகவதம், ஆதிசங்கரர் வாழ்க்கை வரலாறு உட்பட இதிகாச புராணங்களில் உள்ள நிகழ்வுகள், வரிசையாக அமைக்கப்பட்ட மாடங்கள்தோறும் மின்சாரத் தானியங்கி பொம்மலாட்ட அசைவுகளுடன் அச்சுஅசலாக அமைக்கப்பட்டு விவரிக்கப்பட்டிருக்கின்றன. மேலும் இந்த அருங்காட்சியகத்தில், காஞ்சி மடாதிபதி சந்திரசேகர சரசுவதி சுவாமிகள் பயன்படுத்திய பொருட்கள், பார்வையாளர்கள் தொடாமல் காணும் வகையில் கண்ணாடி அறைகளில் காட்சிப்படுத்தப்பட்டுள்ளன. அருங்காட்சியகத்தை பார்க்க அனுமதி இலவசம். விடுமுறையின்றி இயங்கும் இந்த அருங்காட்சியகம் காலை 9 மணி முதல் மாலை 5 மணி வரை திறந்திருக்கும்.

மேற்கோள்கள்
-----------

1. ↑  "வேடலில் ஓர் ஆன்மிக அருங்காட்சியகம்". *கட்டுரை*. தி இந்து. 20 ஏப்ரல் 2017. 22 ஏப்ரல் 2017 அன்று பார்க்கப்பட்டது.
**தமிழ் படம் 2.0** (Thamizh Padam 2.0 ), சி. எஸ். அமுதனின் இயக்கத்தில், எஸ். சசிகாந்த்தின் தயாரிப்பில் வெளியான தமிழ்த்திரைப்படம். இத்திரைப்படம் 2010இல் வெளியான தமிழ் படம் (திரைப்படம்)ன் தொடாராகும், இத்திரைப்படத்தில் சிவா, திசா பாண்டே, ஐஸ்வர்யா மேனன் ஆகியோர் முதன்மைப் பாத்திரங்களில் நடித்திருந்தனர். இத்திரைப்படம் கோபி அமர்நாத்தின் ஒளிப்பதிவிலும், கண்ணனின் இசையிலும், டி. எஸ். சுரேசின் படத்தொகுப்பிலும், சூலை 2018இல் வெளியாகியது. இத்திரைப்படத்தின் டீசர் சூன் 1ஆம் திகதியன்று வெளியாகி அதிக வரவேற்பைப் பெற்றது.

இத்திரைப்படம், இதுவரை அண்மையில் வெளியான படங்களை அல்லது நடைபெற்ற முக்கிய சம்பவங்களை கலாய்க்கும் படியான கதைக் கட்டமைப்பை கொண்டுள்ளது.

நடிகர்கள்
---------

* சிவா - சிவாவாக
* திசா பாண்டே - பிரியாவாக
* ஐஸ்வர்யா மேனன்
* சதீஸ்- பாண்டியாவாக
* மனோபாலா- சித்தார்த்தாக
* ஆர். சுந்தர்ராஜன்
* நிழல்கள் ரவி
* சேத்தன்
* எஸ். சசிகாந்த்

படப்பணிகள்
----------

தமிழ் படத்தினைத் தொடர்ந்து, தமிழ் படம் 2.0 என்று அதன் தொடர்ச்சியை இயக்கினார் சி. எஸ். அமுதன். இப்படத்தில் சிவா , ஒய் நாட் ஸ்டூடியோசைச் சார்ந்த இப்படத்தின் தயாரிப்பாளர் எஸ். சசிகாந்த் ஆகியோர் முன்னணிப் பாத்திரங்களில் நடித்திருந்தனர். திசம்பர் 8, 2017இல் இப்படத்தின் தொடக்கவிழா சென்னையில் நடந்தது, அதன்பின்னர் படப்பிடிப்பு தொடங்கியது.

இசை
---

இத்திரைப்படத்திற்கு கண்ணன் இசையமைத்து உள்ளார்.

சான்றுகள்
---------

1. ↑  "Director CS Amudhan announces Tamil Padam 2.0 with Mirchi Shiva". 1 August 2017. 16 பிப்ரவரி 2018 அன்று மூலம் பரணிடப்பட்டது. 9 மார்ச் 2018 அன்று பார்க்கப்பட்டது.
2. ↑  "Shiva confirmed for Tamizh Padam sequel".
3. ↑  "Tamizh Padam 2.0 begins with an auspicious pooja!". 2017-12-08 அன்று மூலம் பரணிடப்பட்டது. 2018-03-09 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத் தளத்தில் *தமிழ் படம் 2 (திரைப்படம்)*